**Melléklet**

**VAGYONKEZELÉSI szerződés**

**1. sz. módosítása (tervezet)**

amely létrejött egyrészről

**Bátaszék Város Önkormányzata**

székhelye: 7140 Bátaszék, Szabadság utca 4.

képviseli: dr. Bozsolik Róbert polgármester

törzsszáma: 733304

adóigazgatási azonosító száma: 15733304-2-17

bankszámlaszáma: 11746005-15414076

KSH statisztikai számjele: 15733304-8411-321-17

mint Átadó (a továbbiakban: **Önkormányzat**), valamint a

**Szekszárdi Tankerületi Központ**

székhelye: 7100 Szekszárd, Arany J. u. 23-25. IV. em.

képviseli: Gerzsei Péter tankerületi igazgató

adóigazgatási azonosító száma: 15835444-2-17

Előirányzat-felhasználási keretszámla száma: 10046003-00336877

ÁHT azonosítója: 361706

KSH statisztikai számjele: 15835444-8412-312-17

mint átvevő (a továbbiakban: **Átvevő**)

(a továbbiakban együtt: **Felek**) között, alulírott helyen és napon a következő feltételekkel:

1. **ELŐZMÉNYEK**

Az Önkormányzat és Átvevő között 2016. december 16. napján határozatlan időtartamú vagyonkezelési szerződés (továbbiakban Szerződés) jött létre a Szerződés II.1. pontjában felsorolt ingatlanokra, valamint 2. sz. mellékletben nevesített ingó vagyonelemekre.

A gyermekek védelméről és a gyámügyi igazgatásról szóló 1997. évi XXXI. törvény a települési önkormányzat feladatává teszi a közigazgatási területén az Átvevő fenntartásában álló köznevelési intézményekben a gyermekétkeztetést, erre figyelemmel Átvevő vagyonkezelési joga sem terjed ki az önkormányzati feladatellátáshoz szükséges – 3.A. és 3.B. sz. mellékletben foglalt alaprajzon jelölt – konyha és kiszolgáló helyiségekre.

Felek a 2022. évben bekövetkezett energiaár-emelkedés okán felülvizsgálták a Bátaszék, Kossuth Lajos utca 38-42. szám alatti közös használatú ingatlan költségmegosztásának vagyonkezelési szerződésben rögzített szabályait, és a költségátalány mértékét az alábbiak szerint állapítják meg:

1. A vagyonkezelési szerződés IV. fejezet 36. pontja első bekezdésében foglaltak helyébe az alábbi szabály lép:

*„2023. január hónap 01. napjától a Bátaszék, Kossuth Lajos utca 38-42. alatti 1165 hrsz.-ú ingatlanban működő, a szerződés 3.A. számú mellékletében piros színnel jelölt melegítőkonyha közműveinek (fűtés, víz- és csatorna szolgáltatás, villamos energia) költségeiért az Önkormányzat tanítási időben (szeptember 1 – május 31.) havonta bruttó 25.000,- Ft azaz huszonötezer forint (nettó 19.685,- Ft + 27 % ÁFA), június hónapban bruttó 12.700, - Ft, azaz tizenkettőezer-hétszáz forint (nettó 10.000,- Ft + 27 % ÁFA) díjat fizet Átvevő bankszámlájára.”*

A IV.36. pont további bekezdései változatlan tartalommal hatályban maradnak.

1. Felek jelen megállapodására egyebekben a Polgári Törvénykönyvről szóló 2013. évi V. törvény, a nemzeti vagyonról szóló 2011. évi CXCVI. törvény és vonatkozó egyéb jogszabályok előírásai irányadók. Felek a Szerződés jelen módosítással nem érintett rendelkezéseit hatályukban fenntartják.

1. Jelen okirat aláírásával egyidejűleg Felek meghatalmazzák Schmidtné dr. Rókus Mária ügyvédet (7100 Szekszárd, Garay tér 18.), hogy az okiratot ellenjegyezze, valamint a Tolna Vármegyei Kormányhivatal Földhivatali Főosztály előtti ingatlanügyi hatósági eljárásban a Feleket képviselje. Felek megállapítják, hogy a Szerződés 1. számú módosítása telekügyi hatósági nyilvántartásba bejegyzett adat módosulását nem eredményezi. Schmidtné dr. Rókus Mária ügyvéd a Felektől kapott meghatalmazást elfogadja.
2. Felek a 7 eredeti példányban készült szerződést együttesen elolvasták, közös értelmezést követően, mint akaratukkal mindenben egyezőt írták alá.
3. Jelen okiratot Bátaszék Város Önkormányzatának Képviselő-testülete ……… számú önkormányzati határozatával jóváhagyta.

|  |  |
| --- | --- |
| Kelt: Bátaszék, 2023. ….………………………………………**Bátaszék Város Önkormányzata****képviseli****dr. Bozsolik Róbert****polgármester** | Szekszárd, 2023. ….………………………………………..**Szekszárdi Tankerületi Központ****képviseli****Gerzsei Péter****tankerületi központ igazgató** |
| pénzügyileg ellenjegyzem: Kelt: Bátaszék, 2023. „….”.……………………………………………**Önkormányzat**Tóthné Lelkes Erikapénzügyi irodavezető | pénzügyileg ellenjegyzem:Kelt: Szekszárd, 2023. „….”.……………………………………………**Tankerületi Központ**Kuhl Andreagazdasági vezető |

|  |  |
| --- | --- |
| Ellenjegyzem:Kelt: Bátaszék, 2023. „….”.……………………………………….jegyző | Ellenjegyzem:Kelt: Szekszárd, 2023. „….”.………………………………………..ügyvéd |